**Retningslinjer vedr. befordringsgodtgørelse § 18**

Social- og Sundhedsudvalget i Odsherred Kommune besluttede ved møde den 7. mats 2013, at befordringsgodtgørele for frivilliges transportudgifter i forbindelse med udførelse af frivilligt socialt arbejde i henhold til § 18 i Lov om Social Service *kan* udbetales i følgende sammenhænge og på følgende betingelser:

1. Foreninger, organisationer, lokale grupper kan ansøge om tilskud til befordringsgodtgørelse for frivilliges transportudgifter i forbindelse med
* Besøgsvenne-, bisidder-, vågetjeneste o.l.
* Transport af handicappede, syge eller svagelige deltagere til aktivitetssteder, såfremt de ikke kan betjene sig af offentlig rutetransport eller Flextrafik
* transport af deltagere som ikke har anden transportmulighed
1. Ansøgning om tilskud skal indeholde oplysninger med angivelse af
	* aktivitetens indhold og omfang
	* aktivitetsperiode
	* realistisk budget for befordringsudgifter

Ansøgninger om tilskud til befordringsgodtgørelse afgøres administrativ og skal sendes til Kultur og Fritid.

1. Der ydes ***ikke*** tilskud til befordringsgodtgørelse ved afstande under 5 kilometer.
2. Der udbetales ***ikke*** befordringsgodtgørelse til instruktørers og underviseres kørsel til aktivitetssteder samt ved deltagelse i uddannelse og kurser.
3. Foreningerne skal opsamle opgørelse af de frivilliges kørsel på opgørelsesskemaer som rekvireres via kommunens hjemmeside.
Foreningen fremsender samlet opgørelse (kvartalsvis, halvårligt eller sæsonvis) til Kultur og Fritid, som herefter udbetaler tilskud.
4. Det er foreningerne/organisationerne, der udbetaler godtgørelse til deres frivillige.
5. Tilskud til Befordringsgodtgørelse ydes efter statens laveste takst (2,19 kr./km. - 2023-niveau) eller godtgørelse af udgifter til billigste offentlige transport.

Ved tvivlsspørgsmål kontaktes Kultur- og Fritidskonsulent Christoffer Hede, telefon 59 66 64 09 eller mail: chhed@odsherred.dk

**Gennemgået og revideret den 12. september 2018 i Social- og Forebyggelsesudvalget.**

**Gennemgået og konsekvensrettet efter beslutning fra Social-, Ældre- og Psykiatriudvalgets møde den 14. juni 2023.**